Տերենս Կոնգոլո

**Տերենս Կոնգոլո** (, ), հոլանդացի պրոֆեսիոնալ ֆուտբոլիստ։ Ներկայումս հանդես է գալիս Հադերսֆիլդ Թաունի և Նիդերլանդների ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Ֆեյենորդ
Կոնգոլոն Ֆեյենորդի ակադեմիայի սան է։ Իր առաջին պրոֆեսիոնալ պայմանագիրը կնքեց 2010 թվականի հունիսի 15-ին։ Իր դեբյուտը նշեց 2012 թվականի ապրիլի 14-ին՝ փոխարինելով Ստեֆան դե Վրեյին Էքսելսիորի դեմ խաղում։ 2012 թվականի հուլիսի 26-ին Կոնգոլոն երկարաձգեց իր պայմանագիրը Ֆեյենորդի հետ մինչև 2015 թվականը։ Իր առաջին հանդիպումը եվրոպական առաջնություններում անցկացրեց հուլիսի 31-ին՝ Չեմպիոնների Լիգայի որակավորման 3-րդ փուլի Դինամո Կիևի դեմ խաղում։ Իր առաջին գոլը պրոֆեսիոնալ կարիերայում խփեց սեպտեմբերի 26-ին՝ ՆԵԿ-ի դեմ խաղում՝ այս խաղում դառնալով նաև ինքնագոլի հեղինակ։ Հոկտեմբերի 7-ին հոլանդացին հեռացվեց խաղադաշտից Գրոնինգենի դեմ խաղում՝ ստանալով երկրորդ դեղին քարտը հանդիպման 26-րդ րոպեին։

2014 թվականի հուլիսի 28-ին Կոնգոլոն երկարաձգեց իր պայմանագիրը մինչև 2017 թվականը։ Իր առաջին հանդիպումը Եվրոպայի Լիգայում անցկացրեց հոկտեմբերի 2-ին՝ Ստանդարտ Լյեժի դեմ խաղում։ 2016 թվականի հունվարի 26-ին նա երկարաձգեց իր պայմանագիրը մինչև 2018 թվականը։ 2016 թվականի ապրիլի 24-ին Կոնգոլոն խաղադաշտ դուրս եկավ Նիդերլանդների գավաթի եզրափակչի Ուտրեխտի դեմ խաղում՝ օգնելով իր թիմին հաղթել 2-1 հաշվով և նվաճել գավաթը։ Իր առաջին գոլը Էրեդիվիզիում խփեց սեպտեմբերի 25-ին՝ Ռոդայի դեմ խաղում։ Առաջին հանդիպումը Ֆեյենորդի ավագի թևկապով Կոնգոլոն անցկացրեց 2017 թվականի հունվարի 26-ին՝ Նիդերլանդների գավաթի Վիտեսի դեմ խաղում։ Ապրիլի 26-ին հոլանդացին երկարաձգեց իր պայմանագիրը ակումբի հետ մինչև 2019 թվականը։ Ֆեյենորդի առաջին թիմի կազմում Կոնգոլոն 3 գոլի և 9 գոլային փոխանցման հեղինակ դարձավ անցկացրած 138 խաղերում՝ օգնելով իր թիմին 1999 թվականից հետո առաջին անգամ հաղթել Նիդերլանդների առաջնությունը։

### Մոնակո
2017 թվականի հուլիսի 3-ին Կոնգոլոն 5 տարվա պայմանագիր կնքեց Մոնակոյի հետ։ Ակումբը նրա համար վճարեց 11․4 միլիոն ֆունտ ստերլինգ։ Իր դեբյուտը Մոնակոյի կազմում նշեց հուլիսի 29-ին՝ Ֆրանսիայի սուպերգավաթի ՊՍԺ-ի դեմ խաղում։ Իր առաջին հանդիպումը Լիգա 1-ում անցկացրեց հոկտեմբերի 13-ին՝ Օլիմպիկ Լիոնի դեմ խաղում։ Մոնակոյի կազմում Կոնգոլոն անցկացրեց 6 հանդիպում։

### Հադերսֆիլդ Թաուն
2018 թվականի հունվարի 2-ին Կոնգոլոն մինչև մրցաշրջանի ավարտը վարձավճարով միացավ Հադերսֆիլդ Թաունին։ Իր դեբյուտը ակումբի կազմում նշեց հունվարի 6-ին՝ Անգլիայի գավաթի Բոլտոն Ուոնդերերսի դեմ խաղում։ Առաջին հանդիպումը Պրեմիեր Լիգայում անցկացրեց հունվար 13-ին՝ Վեստ Հեմ Յունայթեդի դեմ խաղում։ Հունիսի 8-ին Կոնգոլոն ռեկորդային 17․5 միլիոն ֆունտ ստերլինգի դիմաց լրիվ տրանսֆերով տեղափոխվեց Հադերսֆիլդ Թաուն։ Նա ակումբի հետ կնքեց 4 տարվա պայմանագիր՝ ստանալով 5 համարի մարզաշապիկը։

## Միջազգային կարիերա
Կոնգոլոն իրավասու էր ներկայացնել Նիդերլանդները, Շվեյցարիան և Կոնգոյի Դեմոկրատական Հանրապետությունը միջազգային ասպարեզում, սակայն ընտրեց Նիդերլանդները։ 2011 թվականի մայիսին նա մինչև 17 տարեկանների հավաքականի կազմում հաղթեց Եվրոպայի առաջնությունը՝ անցկացնելով 4 հանդիպում։ Կոնգոլոն գոլի հեղինակ դարձավ առաջնության եզրափակչում՝ Գերմանիայի դեմ խաղում՝ օգնելով իր թիմին հաղթել 5-2 հաշվով և ընդգրկվելով մրցաշարի խորհրդանշական հավաքականում։ 2011 թվականի հունիսին Կոնգոլոն մասնակցեց աշխարհի առաջնությանը՝ անցկացնելով 3 հանդիպում, իսկ Նիդերլանդները դուրս մնաց խմբային փուլից։

Իր դեբյուտը Նիդերլանդների ազգային հավաքականում Կոնգոլոն նշեց 2014 թվականի մայիսի 17-ին՝ Էկվադորի դեմ ընկերական խաղում։ 2014 թվականին նա մասնակցեց աշխարհի առաջնությանը՝ խաղադաշտ դուրս գալով միայն խմբային փուլի Չիլիի դեմ խաղում, իսկ Նիդերլանդները զբաղեցրեց 3-րդ հորիզոնականը՝ 3-րդ տեղի համար խաղում 3-0 հաշվով հաղթելով Բրազիլիային։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 23-ի դրությամբ*

### Միջազգային վիճակագրություն
*2018 թվականի օգոստոսի 23-ի դրությամբ*

## Նվաճումներ
### Ակումբային
**Ֆեյենորդ**

* Նիդերլանդների առաջնություն․ 2016–17
* Նիդերլանդների գավաթ․ 2015–16

### Միջազգային
**Նիդերլանդներ Մ17**

* ՈՒԵՖԱ Եվրոպայի Մ17 առաջնություն․ 2011

**Նիդերլանդներ**

* Ֆուտբոլի աշխարհի առաջնություն․ երրորդ տեղ․ 2014

### Անհատական
* ՈՒԵՖԱ Եվրոպայի Մ17 առաջնության խորհրդանշական հավաքական․ 2011

## Ծանոթագրություններ

## Արտաքին հղումներ
* Կոնգոլոյի պաշտոնական Ֆեյսբուքի էջը
* Կոնգոլոյի պաշտոնական Տվիտերի էջը
* Կոնգոլոյի պաշտոնական Ինստագրամի էջը
* Կոնգոլոն transfermarkt-ում
* Կոնգոլոն soccerbase.com-ում
* Կոնգոլոն WhoScored.com կայքում
* Կոնգոլոն Մոնակոյի պաշտոնական կայքում 
* Կոնգոլոն Հադերսֆիլդ Թաունի պաշտոնական կայքում 
* Կոնգոլոն Պրեմիեր Լիգայի պաշտոնական կայքում
* Կոնգոլոն ՈՒԵՖԱ-ի պաշտոնական կայքում
* Կոնգոլոն ՖԻՖԱ-ի պաշտոնական կայքում 

Կատեգորիա:Անգլիական ֆուտբոլի լիգայի խաղացողներ
Կատեգորիա:Հադերսֆիլդ Թաունի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուլհեմի ֆուտբոլիստներ
Կատեգորիա:Հավրի ֆուտբոլիստներ
Կատեգորիա:Ռապիդ Վիեննայի ֆուտբոլիստներ
Կատեգորիա:ՆԱԿ Բրեդայի ֆուտբոլիստներ